En sjúkdóminn hlýtur að verða að skoða í ljósi hins heilbrigða ástands , enda er heilbrigði takmark lækningar sjúkdómsins . En vellíðan eða vanlíðan getur ekki verið mælikvarði á andlegt heilbrigði nema að nokkru leyti . Þetta segir hins vegar ekkert um hvernig þessu fólki líður eða hvort það sé hamingjusamt . Það er mikið vafamál hvort sá sem er í meðallagi hvað snertir alla sálræna eiginleika og hæfileika sé endilega andlega heilbrigður . Þannig er það líka á geðræna sviðinu . Nú telst slíkt venjulegt og þykir fara vel . Enn telst það undarlegt og vekur athygli ef fullorðnir menn í frakka og með hatt fara á reiðhjóli um götur bæjarins . Þau dæmi sem hér hafa verið talin upp eru ólík og litin misalvarlegum augum . Menn láta sig ekki ýkja miklu skipta hvernig maður klæðist eða hvort hann ferðist um á hjóli , en ef hátterni hans veldur truflun í viðkomandi samfélagi horfir málið svolítið öðruvísi við . Þá er viðbúið að aðlögunarhæfni viðkomandi sé talin skert og hann geti ekki eða vilji ekki semja sig að siðunum , með þeim afleiðingum að hann lendir í stöðugum árekstrum við samfélagið . Við sjáum því að það er ekki algildur mælikvarði á andlegt heilbrigði hvernig menn laga sig að siðum , háttum og almennum skoðunum . Það getur jafnvel verið merki um óvenju mikið andlegt heilbrigði ef menn gera það ekki . Ný sjónarmið hafa rutt sér til rúms sem leggja áherslu á að andlegt heilbrigði einstaklings byggist á því að hann sé sjálfstæður , óháður og skapandi , áhrifavaldur á umhverfi sitt en ekki þræll þess . Góð aðlögun sé í því fólgin að vera virkur þátttakandi . Þetta svar er stytt og örlítið breytt útgáfa greinar af vefsetrinu persona.is og birtist á Vísindavefnum með góðfúslegu leyfi aðstandenda þess , en höfundur svarsins er látinn . Með því að smella hér má nálgast ítarlegri útgáfu af svarinu . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .